3Mahlo a Jehova a dinqalong tsohle, a qamaka ba babe le ba batle.
4Molomo o motle ke sefate sa bophelo; haele o kgopo, o sohlokanya moya.
5Lehlanya le nyedisa thuto ya ntata lona, empa ya mamelang tayo o a hlalefa.
6Ka tlung ya motho ya lokileng ho na le matlotlo; empa leruo la e mobe lona ke pelaelo.
7Melomo ya motho ya hlalefileng e tlatsanya tsebo; empa pelo ya mawatla e tumisa se sa lokang.
8Sehlabelo sa e mobe ke manyala ho Jehova; empa o kgahlwa ke thapelo ya motho ya lokileng.
10Tayo e bohloko ho ya kgelohileng tsela, mme ya e hloileng o tla timela.
12Monyefodi ha a rate ya mo kgalemelang; ha a kopane le ba bohlale.
13Pelo e thabileng e edisa sefahleho; empa moya o kgathala ke bohloko ba pelo.
14Pelo ya motho ya masene e sela tsebo; empa molomo wa mawatla o ikgorisa bosawana.
15Ho motho ya hlomohileng matsatsi a ba mabe kaofela; empa pelo e tshweu ke mokete wa kamehla.
16Leruonyana le lenyenyane la ya tshabang Jehova le fetisa maruo a maholo a nang le dipelaelo.
19Tsela ya sekgoba ke lekgwakgwa la meutlwa; empa tsela ya ba lokileng ke mmila o latsehileng.
21Bohlanya ke thabo ho ya se nang kelello; empa motho ya temoho o tsamaya ka ho sasamala.
24Ho ya masene tsela ya bophelo e nyolosetsa hodimo, e mo phemisa nqalo ya bafu e katlase.
25Jehova o ripitla ntlo ya baikgohomosi; empa o tiisa mekolokotwane ya tshimo ya mosadi wa mohlolohadi.
26Mehopolo ya moetsadibe e manyala ho Jehova; empa o kgahlwa ke dipuo tsa ba pelo di hlwekileng.
27Ya ineelang leruo le sa lokang o sotofatsa ntlo ya hae; haele ya hloileng dimpho tse hokang, o tla phela.
28Pelo ya motho ya lokileng e nahana karabo; empa molomo wa e mobe o kolla tse mpe.
29Jehova o hole le ba babe; empa o utlwa merapelo ya ba lokileng.
31Tsebe e mamelang tayo e pholosang, e tla dula hara bahlalefi.
33Ho tshaba Jehova ke thuto ya bohlale, mme boikokobetso bo etella kganya pele.